NaiveNeuron/SloPal huggingface dataset:
Borec, Tomáš, minister spravodlivosti SR (2015-06-25):
Ďakujem veľmi pekne za slovo. Pani predsedajúca, pani poslankyne, poslanci, cieľom navrhovanej právnej úpravy je plnenie alebo identifikovanie legislatívnych nedostatkov v oblasti trestného práva vyplývajúcich z medzinárodných záväzkov Slovenskej republiky, z jej členstva v Európskej únii, OECD a Rade Európy, a to konkrétne v oblastiach ochrany životného prostredníctvom trestného práva, tak ako vyplynuli z EÚ Pilot-u č. 5645/13/JUST zo 7. októbra 2013 o ochrane životného prostredia prostredníctvom trestného práva a Smernice Európskeho parlamentu a Rady 2009/123/ES z 21. októbra 2009, ktorou sa mení a dopĺňa smernica 2005/35/ES o znečisťovaní mora z lodí, a to zavedením sankcií za porušenia. Ďalej korupcie zahraničných verejných činiteľov, tak ako vyplynuli z fázy 3 hodnotenia Slovenskej republiky Pracovnou skupinou OECD pre úplatkárstvo v medzinárodných obchodných transakciách. Ďalej prania špinavých peňazí – vyhľadávanie, zhabanie a konfiškácie ziskov z trestnej činnosti, tak ako vyplynuli zo štvrtého kola hodnotenia Slovenskej republiky vo Výbore expertov Rady Európy týkajúcom sa hodnotenia opatrení proti praniu špinavých peňazí z financovania terorizmu. Ďalej zabezpečenie práva na informácie v rámci trestného konania, tak ako vyplynuli z formálneho oznámenia Európskej komisie č. 2014/0378 vo vzťahu k Smernici Európskeho parlamentu a Rady 2012/13/EÚ z 22. mája 2012 o práve na informácie v trestnom konaní. Návrhom zákona sa v čl. I mení a dopĺňa zákon č. 300/2005 Trestný zákon v znení neskorších predpisov, v čl. II zákon č. 301/2005 Z. z. Trestný poriadok v znení neskorších predpisov a v čl. III sa dopĺňa zákon č. 154/2010 Z. z. o európskom zatýkacom rozkaze v znení zákona č. 344/2012 Z. z. Návrh zákona bol predmetom riadneho pripomienkového konania. Vláda Slovenskej republiky ho prerokovala a schválila na svojom rokovaní 4. marca 2015. Čo sa týka spoločnej správy, predkladateľ návrhu zákona sa stotožňuje so všetkými závermi vyplývajúcimi zo spoločnej správy výboru Národnej rady a má za to, že ich zapracovanie prispeje k skvalitneniu novej právnej úpravy. Súčasne sa stotožňuje so spoločným hlasovaním o bodoch 1 až 17 s návrhom schváliť. Po schválení príslušných pozmeňujúcich a doplňujúcich návrhov uvedeným spôsobom odporúčam Národnej rade schváliť vládny návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene a doplnení niektorých zákonov. Toto je všetko, skončil som, pani predsedajúca. Otvorte, prosím, rozpravu. Ďakujem.
Kollár, Miroslav, poslanec NR SR (2023-03-30):
Ďakujem. Nebudem už zdržiavať veľmi, keďže je pokročilá doba. Pán Mazurek už aj odchádza. Keďže, ako sám povedal, ešte si nezaložil médium a tento zákon sme ešte neschválili, tak či tak by som využil tú možnosť a nebol by som mu odpovedal. Keď si ho založí a zákon prejde, potom budem musieť. Ale spomeniem len zopár vecí, ktoré spomenul on a jeho kolegovia ako dôvod, prečo vlastne predkladám tento aj ten nasledujúci zákona – mienkotvorné médiá sú obyčajná žumpa, novinári sú bezcharakterní niktoši, novinárske hyeny, tisíce bláznov a polobláznov. Práve pre takýchto poslancov potrebujeme zlepšiť podmienky na prácu novinárov a zvýšiť ich ochranu. Ďakujem, Ondrej Dostál, za tie pripomienky a za kultivovaný spôsob, akým si ich predniesol. Ja im aj rozumiem a ponúkam tento zákon ako priestor v prípadnom druhom, treťom čítaní sa baviť o... o zlepšení a prepracovaní najmä preto, že sme čakali teda dlho, či príde s nejakými úpravami ministerstvo kultúry. Zdá sa, že už v tomto volebnom období nie, a vnímam to ako poslednú šancu ešte do konca volebného obdobia v tomto niečo urobiť. Čiže ešte raz vám ďakujem za pripomienky a napriek tomu, že im rozumiem, tak chcem podporiť poslancov, ktorých... zajtra vás tu bude viac, o posunutie zákona do druhého čítania. Ďakujem.
B. Bugár, podpredseda NR SR: (2005-05-25):
Dávam slovo predsedovi výboru pre sociálne veci a bývanie poslancovi Júliusovi Brockovi, aby informoval Národnú radu o výsledku prerokovania tohto návrhu vo výboroch, ako aj o stanovisku gestorského výboru.
Grendel, Gábor, poslanec NR SR (2024-01-26):
Ďa... (Výkriky z pléna.) Ďakujem za slovo. Pán predseda, v rozprave som podával procedurálny návrh, o ktorom sa nehlasovalo, lebo nebolo prítomných dostatočný počet poslancov, mám za to, že by sa o tom teda malo hlasovať hneď, v okamihu, keď je zjavná uznášaniaschopnosť Národnej rady. Týka sa to tej tlače, ktorú ste posunuli hlasovaním do druhého čítania, takže si myslím, že v zmysle zákona o rokovacom poriadku by ste o tom mali hlasovať, dať hlasovať ešte skôr, ako Národná rada ukončí túto schôdzu.
Laššáková, Jana, podpredsedníčka NR SR (2015-09-16):
Pán poslanec Galko, nech sa páči.
Bugár, Béla, podpredseda NR SR (2018-06-12):
Ďakujem pekne. Prerušujem rokovanie o tomto bode programu. Budeme ešte pokračovať prvým čítaním o vládnom návrhu zákona, ktorým sa mení a dopĺňa zákon č. 61/2003 Z. z. o sociálnom poistení (tlač 997). Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 997.)
J. Figeľ, poslanec: (2003-01-15):
O tom, čo je demokratické a nedemokratické v Číne, treba nielen diskutovať, ale na to treba aj upozorňovať istým spôsobom tak, aby sa poukazovalo na to, čo je dôležité z hľadiska dôstojnosti každej ľudskej osoby, ľudských práv, ktoré tu boli spomínané aj vašimi kolegami, pretože tie sú veľmi dôležitým hodnotovým základom nielen pre našu orientáciu, ale pre pokoj a rozvoj vo svete. A čo sa týka tej výzvy, že NATO nič nezmenilo v Juhoslávii, pán Hopta, zásah aliancie zastavil exodus a genocídu, ktorá tam prebiehala, mala rôzne fázy. Ja som ich pomenoval ako krvavú stopu do Slovinska cez Chorvátsko, Bosnu a Hercegovinu až po Kosovo. Dnes sa, samozrejme, zložito, ale predsa nachádza vývoj tak, aby nielen vnútorná správa jednotlivých štátov, ale aj istá európska perspektíva vyrastala pre Balkán. A to je nový vývoj, ktorý nastal po roku 1999. Ďakujem pekne.
Glváč, Martin, podpredseda NR SR (2018-09-17):
Ďakujem. S faktickými poznámkami štyria poslanci. Končím možnosť prihlásiť sa. Pán poslanec Mora, prvý.
I. Radičová, poslankyňa: (2006-10-18):
Zdôvodním ho veľmi stručne. Nízkopríjmové rodiny, kde sú obaja manželia s nižšími príjmami, prípadne jeden s nízkym a partner s vôbec žiadnym si nemôžu uplatniť spoločné zdanenie a odpočítanie nezdaniteľnej položky, resp. v dnešnom systéme iba veľmi čiastočne. Návrh, ktorý predkladám, nie je zásadnou zmenou tohto princípu. Je doladením tohto princípu tak, aby si mohli obaja zúčastnení partneri aplikovať nezdaniteľnú čiastku, čo umožní nízkopríjmovým rodinám, že sa ich čistý príjem okamžite zvýši. V dôvodovej správe sú uvedené aj dané zvýšenia, kde hovoríme pri najnižších príjmových zvýšeniach až o zvýšenie o 1 700 Sk. Dôvody, prečo tento návrh predkladám, sú dva zásadné. Prvý, vytvára to princíp a potvrdzuje to princíp daňovej neutrality pre nízkopríjmové rodiny, a druhý, ktorý nie je o menej dôležitý, je princíp reakcie na pomoc príspevkom dôchodcom vyvážiť sociálnu skupinu, ktorá je príjmovo na tom rovnako alebo horšie adekvátnou čiastkou a sumou. Najčistejší spôsob a zároveň daňovo oprávnený je práve spoločné zdaňovanie partnerov, manželov. Doplním možno dôležitý moment. Navrhovaná úprava má dopad na rozpočet – 3 mil. na štátny rozpočet a 35 mil. na rozpočty obcí, ale zároveň mi treba podčiarknuť, a rada chcem podčiarknuť, že tento výpadok je iba relatívny, pretože zvýšením príjmov nízkopríjmových rodín, po prvé, sa znižuje tlak na obce a samosprávy na pomoc týmto rodinám pod životným minimom jednorazovými alebo opakovanými sociálnymi dávkami. Zároveň to zvyšuje ich kúpyschopnosť, čiže sa to vracia späť do ekonomiky, nehovoriac o tom, že to rozširuje aj reálny príjem týchto rodín z hľadiska ich spotreby, a teda i schopnosti plniť si povinnosti voči platbám typu nájomného a podobne. Chcela by som vás ešte informovať, že tento zákon bol predložený ministerstvu financií, ktoré v prvom kole vyslovilo zásadný nesúhlas, ale po ďalších rokovaniach z dôvodu technického predovšetkým, a to takého, že samotné ministerstvo financií predkladá zákon o dani z príjmov. Na základe ostatných dohôd s ministerstvom financií pred druhým čítaním a vo výbore môže byť zapracovaný tento návrh do celkového zákona o dani z príjmov. Ale keďže teraz je prvé čítanie, stiahnutie by znamenalo vôbec nerokovanie o tomto návrhu. Uchádzam sa o priazeň a podporu, aby sme posunuli tento návrh do druhého čítania. Dúfam, že podporu nízkopríjmových rodín neodmietnete. Ďakujem.
Ďuriš Nicholsonová, Lucia, podpredsedníčka NR SR (2019-06-21):
A, pán poslanec Heger, nech sa páči.
Ďuriš Nicholsonová, Lucia, podpredsedníčka NR SR (2018-02-09):
V súlade s rokovaním poriadkom požiadal o slovo pán minister, aby mohol zodpovedať vaše faktické poznámky. Nech sa páči, pán minister. A potom bude nasledovať v súlade s rokovacím poriadkom pán spravodajca, pán poslanec Krajniak, ktorý tiež požiadal o slovo.
Hrnčiar, Andrej, podpredseda NR SR (2017-06-13):
Ďakujem. Pýtam si, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Sopko.
Danko, Andrej, predseda NR SR (2016-05-20):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 31 programu. Je to prvé čítanie o návrhu skupiny poslancov, počkaj, poprosím o kľud v sále, ešte mi dovoľte na úvod jednu informáciu. Dnešné rokovanie Národnej rady teda končí o 13.00 hodine. A začíname teda hlasovanie. Vážené panie poslankyne, vážení páni poslanci, pokračujeme v prerušenom rokovaní hlasovaním o bode 31 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 13/1993 Z. z. o umeleckých fondoch, tlač 67. Spravodajcom je člen výboru pre kultúru a médiá poslanec Jozef Viskupič. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 13/1993 Z. z. o umeleckých fondoch v znení neskorších predpisov , tlač 67.)
Kéry, Marián, poslanec NR SR (2017-04-07):
Pán poslanec Rajtár, kontrola z ústredia, ku ktorej ste hovorili, síce bola pred vyše rokom, ale toto bolo zverejnené až päť dní po zverejnení komunikácie poslanca Borisa Kollára. Je to podľa vás náhoda? Ako je možné, že sa zrazu spamätala a zistila nátlak, a o ktorom rok nebola schopná nikomu nič povedať? A k tým členom v akreditačnej komisii, tí dvaja, o ktorých ste hovorili, nie sú zamestnancami ústredia. Ani jeden z tých dvoch nie je zamestnanec ústredia. A ďalej k tým psychologičkám. Obe tvrdili, že na nich tlačila a báli sa pani Miklášovej, ale podľa mojich informácií tá bola prepustená z ústredia už pred vyše pol rokom a napriek tomu nabrali v úvodzovkách odvahu až potom, čo sa do kauzy dostal pán Kollár. Pán Rajtár, mne sa zdá, že vy sa veľmi rád vyžívate v takých zlých veciach. Kauza Baštrnák, tam ste hrali hlavnú úlohu, pri odvolávaní ministra Kaliňáka sa vám tiež ušla dobrá rola a teraz ste sa opäť predviedli v celej nádhere. Do histórie sa však zapíšete ako poslanec, ktorý kvôli svojmu vlastnému zviditeľneniu sa naviedol svojho asistenta Filipa Rybaniča, aby ako zamestnanec Tatrabanky nazrel do súkromných účtov niektorých politikov SMER-u. Oficiálne sa hovorí len o ministrovi Kaliňkákovi, ale obávam sa, že to nebol len Kaliňákov účet. Pre mňa ste človek, ktorý nerešpektuje zákon, a podľa mňa nemáte morálne právo nás poučovať. Ďakujem.
Ledecký, Vladimír, poslanec NR SR (2023-03-28):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1466. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada vo všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1539 z 27. februára 2023 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. apríla 2023 a gestorský výbor do 28. apríla 2023. Prosím, pán predsedajúci, otvorte všeobecnú rozpravu.
Á. Biró, poslankyňa: (2006-12-07):
Matica slovenská a jej činnosť. Ja si myslím, že Matica slovenská je jedna, ktorá podporuje slovenskú kultúru, že všetko, čo je v rozpočte kapitoly ministerstva kultúry, o slovenskej kultúre je, všetky galérie, múzeá a všetko to ostatné, takže vy neodvíjajte čísla od rozpočtu Matice slovenskej. Navyše Matica slovenská môže podnikať oproti inštitúciám a organizáciám, ktoré podliehajú pod ministerstvo kultúry, môže sa uchádzať o granty ministerstva kultúry. Matica slovenská, keď začala, tak začala zbierkou národného pokladu, neviem, kde ju držia, kde, v ktorej banke sa jej tie peniažky úročia, áno, nenapadlo mi to slovo, ale ma zamrzelo, lebo keď som bola na ministerstve, Matica slovenská dávala napríklad také projekty do grantového systému, ako je degustácia vín, ako sú prednášky Herbalife – aj to je o kultúre? Ja si myslím, že naozaj slovenskú kultúru robia inštitúcie a organizácie typu Slovenského národného divadla alebo múzeí. A tie čísla, ja by som si trošku tú matematiku zopakovala, vychádzajú trošku ináč. Nielen rozpočet Matice slovenskej treba rozdeliť počtom slovenského národa, ale celého rezortu.
Kuffa, Štefan, poslanec NR SR (2020-04-22):
Ďakujem za slovo. Pán Šeliga, chcem vám povedať, vy ste netrafili ani raz klinec po hlave, ale vy ste si klepli po vlastných prstoch, vy ste, vy máte dobité prsty. Naozaj tú občiansku, občiansky aktivizmus ste zneužili a robili ste politiku a pokračujete dnes a, chvalabohu, dnes je to na úrovni nejakých troch percent. Nebudem spomínať vášho predsedu, tuná predrečníci to spomínali, že kde je a čo s ním robia. Samozrejme, chcem súhlasiť aj, chcem súhlasiť aj s tým, že chcete zobrať dôchodky, výsluhové dôchodky eštebákom, ale skúste sa pozrieť do vlastných radov, skúste sa pozrieť na členov vlády, skúste sa pozrieť na Úrad vlády a robte poriadky predovšetkým tam. Viete, ja pozerám na vás ako na takú mladícku nerozvážnosť, preto vám aj odpúšťam, ale to hovorím zo srdca, ale obviniť bývalého predsedu vlády pána Roberta Fica z organizovaného zločinu, to nie je trúfalosťou, ale je to drzosťou. Prepáčte, ale je to trúfalou drzosťou. Označiť z organizovaného zločinu! Ak vám to len náhodou tak ako ulietlo z úst, prosím, nech je to odpustené tej vašej mladíckej nerozvážnosti, ale zvažujte slová, ktoré tuná rozprávate. Mali ste text napísaný pred sebou, ste ho čítali, tak neviem, či to máte tam napísané, skúste sa tam pozrieť ešte raz, že čo ste to povedali, ale ja tú poznámku mám napísanú tak. Nestačí zmena generálneho prokurátora, tak ako vy tuná hovoríte, zmena spôsobu voľby, rozprávate teraz tam s pani ministerkou spravodlivosti, ale dôležité je – a dávajte pozor –, dôležité je, aby ste tam kvalitného človeka navrhli. Navrhnite kvalitného nominanta, my všetkými desiatimi, ja vám to takto tuná sľubujem, ak to bude dobrý, vhodný človek a bude táto voľba, ja budem hlasovať za takéhoto človeka a nech sa robí poria... (Prerušenie vystúpenia časomerom.)
Šefčík, Marek, poslanec NR SR (2023-06-27):
Ďakujem pekne za slovo. Tak, pán poslanec Gröhling, už niekto v predchádzajúcej faktickej mi zobral tú myšlienku, ktorú som chcel povedať, ale ja to predsa len zopakujem, možno zostručním. Vy ste vo svojej rozprave použili list, údajne list nejakého teda riaditeľa. Ja som ten list nevidel. Možno sme ho dostali, možno nie. Ale stotožňovali ste sa s argumentami v tomto liste a tam bolo napísané, že len komunistickí funkcionári prikazovali, čo sa má učiť a čo sa učiť nemá. No tak ja vás chcem doplniť. Progresívno-liberálni agresori takisto chcú presne to isté, čo komunisti. Chcú nanútiť bez toho, aby rodičia do toho mohli vstúpiť, čo sa má učiť a čo sa nemá učiť. Kdežto predkladateľ toho zákona chce pravý opak. On hovorí, aby rodičia mali možnosť o niektorých veciach rozhodnúť. Je to zlé? Vy ste si podľa mňa týmto argumentom strelili do vlastného kolena. Ešte raz. Len komunisti rozhodovali, čo sa má učiť. Nie. Aj progresívno-liberálni agresori, medzi ktorých patríte aj vy, pán Gröhling, chcú nanucovať bez toho, aby rodičia do toho mohli akýmkoľvek spôsobom vstúpiť, čo sa má učiť a čo sa učiť nemá. Ste rovnakí ako komunisti.
Hort, Milan, podpredseda NR SR (2010-10-19):
Ďalej má slovo pán poslanec Dušan Čaplovič, nech sa páči.
Paška, Pavol, predseda NR SR (2013-09-03):
Dámy a páni, pokračujeme v rokovaní o bode programu 23. schôdze. Poprosím, kolegyne, kolegovia, poprosím vás. (Zaznievanie gongu.) Pán spravodajca, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 530/2011 Z. z. z o spotrebnej dani z alkoholických nápojov v znení neskorších predpisov , tlač 652.)
Klus, Martin, podpredseda NR SR (2019-10-25):
S reakciou na faktické poznámky pán poslanec Suchánek.
B. Bugár, podpredseda NR SR: (2002-11-06):
(Hlasovanie.) Prítomných je 129 poslancov, za návrh 94, proti 16, zdržalo sa 17, nehlasovali 2. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie tohto návrhu v druhom čítaní. Teraz dávam slovo poslancovi Mikušovi, aby uvádzal hlasovanie o novele zákona o spotrebnej dani z minerálnych olejov, tlač 52. Nech sa páči.
Pčolinský, Peter, podpredseda NR SR (2023-03-21):
Dobrý deň. Skôr ako začneme, prečítam, čím bude pokračovať poobedňajšie rokovanie, aby aj poslanci, ktorí majú zapnuté vysielanie, sa vedeli pripraviť, resp. prísť do sály. Najprv začneme návrhom Erika Tomáša o dotáciách v pôsobnosti ministerstva práce, spravodajca je pán poslanec Richter. Potom pôjde opäť Erik Tomáš s školským zákonom a o rodičovskom príspevku, spravodajca je Augustín Hambálek. Potom návrh Miroslava Kollára, spravodajca je pani poslankyňa Jana Žitňanská, aby dobre počuli. Potom opäť pán poslanec Miroslav Kollár, spravodajca Alojz Baránik. Potom ide Martin Beluský, spravodajca Magdaléna Sulanová. Opäť pán poslanec Beluský tu má jeden, dva, tri zákony. Potom pán poslanec Schlosár má dva zákony, pani poslankyňa Sulanová, potom Miro Suja, Edo Kočiš, Martin Čepček má niekoľko zákonov, konkrétne tri. Potom pán poslanec Tomáš Valášek. Dobre. Čiže najprv začneme poslaneckými návrhmi strany HLAS a potom budú pokračovať ďalšie. Čiže pokračujeme v popoludňajšom rokovaní piateho dňa 88. schôdze Národnej rady Slovenskej republiky prvým čítaním o návrhu poslancov Pellegriniho, Sakovej, Tomáša, Rašiho a Eštoka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny v znení neskorších predpisov. Návrh zákona má parlamentnú tlač 1481, návrh na jeho pridelenie na prerokovanie výborom je v rozhodnutí č. 1550. Pán poslanec, nech sa páči, máte slovo, môžte uviesť návrh zákona. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 1481.)
Heger, Eduard, poslanec NR SR (2018-03-14):
Ďakujem pekne. Povedala si asi všetko a naozaj veľmi, veľmi kvalitné vystúpenie, aj jednak faktograficky, ale aj vysvetlenie toho skutočného problému, s ktorým sa ľudia potýkajú a s ktorým ty máš také bohaté skúsenosti. A ja naozaj si uvedomujem aj to, čo si povedala, a že toto bude problém a my to potrebujeme riešiť. A preto som aj rád, že dneska sa tu o tom bavíme, že si priniesla tento zákon, ktorého ty si hlavne teda iniciátorom, lebo starnutie je niečo, čo sa deje, vidíme, že ľudia sa dožívajú viac. A, žiaľ, na Slovensku to zdravotníctvo neposkytuje ľuďom taký zdravotný stav, aby dokázali starnúť a byť zdraví dlhšie, že toto je problém a tým pádom to predĺženie starnutie spôsobuje záťaž na starostlivosť, ako si to tu aj opísala. A práve tieto riešenia, ktoré ty hovoríš, si, si vyšpecifikovala veľmi konkrétne aj tie problémy, náklady, ktoré sú spojené s tým, ako sa to zle u nás robí. A to opäť ma privádza práve na diskusiu na tému rozpočtu, lebo častokrát tu počujeme aj zo strany koalície hovoriť o tom, že ale už sa nedá kde v tom rozpočte. Však čo to rozprávate, my nemôžeme dosiahnuť vyrovnaný rozpočet skôr, lebo sú tu potreby a pod. Áno, keď sú zle nastavené potreby, keď sú zle nastavené vlastne výdavky, tak potom preplácame. A ty si to tu jasne, krásne vykreslila, že akým spôsobom preplácame vďaka tomu, že to riešenie je nastavené zle. A pomenovala si tu riešenie, ktoré môže byť efektívnejšie jednak nákladovo, ale hlavne ľudsky voči ľuďom. A to je kľúčové, že to, čo prinášaš, je proste riešenie, ktoré poskytne jednak efektivitu financií, ale zároveň aj vyššiu kvalitu pre ľudí. A to môžem len potvrdiť, pretože mám s tým vlastnú skúsenosť aj s mojou mamou. A práve vďaka jej veku som sa dostal do diskusie aj s mnohými ľuďmi, ktorí sa tomu venujú, a môžem len potvrdiť to, čo si hovorila. Takže veľká vďaka, musíme túto cestu raziť. Ďakujem.
Bugár, Béla, podpredseda NR SR (2019-06-25):
Ďakujem pekne. Teraz dávam slovo spravodajkyni z gestorského výboru pre verejnú správu a regionálny rozvoj, pani poslankyni Simone Petrík.
A. Záborská, poslankyňa: (2002-07-03):
Pán predseda, dajte hlasovať o bode 2 s odporúčaním gestorského výboru schváliť ho.
Pčolinský, Peter, poslanec NR SR (2018-02-07):
Ďakujem pekne. Milan, ďakujem za vystúpenie, pretože pomenoval si všetko, čo bolo potrebné pomenovať. Napriek tomu, že v minulosti zaznela veta, a vy veľmi dobre viete, že my sme majstri v populizme, tak títo istí ľudia dnes nadávajú niekomu do populistov. To je jedna vec. Chcel som ešte doplniť k tým agentúram. Tie agentúry sú obrovský problém, pretože na východnom Slovensku, konkrétne vo Vranove nad Topľou existuje taká firma, ktorá, si predstavte, zamestnáva väčšinou pracovníkov cez agentúry, vypláca im, v podstate sú zamestnaní na štvrtinový úväzok na zmluvu cez rôzne pochybné agentúry, ktoré sa raz volajú Študentský servis, o rok sa volajú Startlab, neviem čo. A tieto firmy zamestnávajú ľudí cez agentúry na štvrtinový úväzok. Potom sa deje to, že na parkovisku pred firmou im vyplácajú keš do minimálnej mzdy. Problém je, že úrad práce, že, páni poslanci, namiesto týchto vašich marketingových kecov by ste sa mali pozrieť na úrad práce, prečo nekoná v tom Vranove nad Topľou, pritom veľmi dobre o tom vedia, boli na to upozornení, avšak akože nekonajú a tvária sa, že všetko je úplne v poriadku. Samozrejme, neplatia žiadne péenky, žiadne dovolenky a jednoducho funguje to tak, že úrady práce ešte týmto firmám dajú echo, že pripravuje sa nejaká výzva, nejaký projekt, tak tieto firmy rýchlo prepustia všetkých zamestnancov, opäť potom naberú nových, aby dostali tie dotácie na nové projekty. Keď skončia tie projekty, zase poprepúšťajú ľudí a zase čakajú na nové projekty úradov práce a takto je to dookola. Cez tie agentúry sú slovenskí zamestnanci okrádaní neskutočným spôsobom a na toto by ste sa mali pozrieť a nie tu mudrovať, že kto je populista.
Blanár, Juraj, podpredseda NR SR (2023-05-05):
Na vaše vystúpenie bude reagovať s faktickou poznámkou pán poslanec Marián Viskupič.
Grendel, Gábor, podpredseda NR SR (2021-05-07):
Jedna faktická poznámka na vystúpenie pani poslankyne Hatrákovej. Pani poslankyňa Jana Vaľová, nech sa páči.
Laurenčík, Milan, podpredseda NR SR (2022-03-23):
Ďakujem, pani verejná ochrankyňa práv. Na vaše vystúpenie neboli faktické poznámky, teraz dám možnosť prihlásiť sa do rozpravy ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvý vystúpi pán poslanec Peter Pollák, pripraví sa pán poslanec Vladimír Ledecký.
Paška, Pavol, predseda NR SR (2013-10-24):
Pán poslanec Brocka.
Remišová, Veronika, poslankyňa NR SR (2016-04-28):
To znamená, že všeobecný súhlas, či dieťa do šiestich mesiacov môže vstúpiť do parlamentu. (Prerušenie vystúpenia predsedajúcim.)
Bugár, Béla, podpredseda NR SR (2018-06-20):
Ďakujem veľmi pekne. Pani poslankyňa Vaľová, procedurálny návrh? Nech sa páči.
Blaha, Ľuboš, podpredseda NR SR (2023-12-12):
Vážené pani poslankyne, páni poslanci, je osem hodín a jedna minúta, čiže čas na dnešné rokovanie vypršal. Zajtra budeme pokračovať ráno o deviatej hodine. Prerušujem schôdzu a budeme pokračovať faktickou poznámkou pána Tomáša Valáška. Ďakujem pekne a pekný večer. (Prerušenie rokovania o 20.01 hodine.) 230
Glváč, Martin, podpredseda NR SR (2018-05-23):
Pán poslanec, pravdepodobne to bude dlhšie, keďže sme po 17.00 hod., tak vás poprosím, žeby sme prerušili, a vyhlasujem dvojminútovú prestávku, budeme pokračovať hlasovaním a následne vaším príhovorom. (Dvojminútová prestávka.) (Po prestávke.)
Laššáková, Jana, podpredsedníčka NR SR (2015-10-21):
Nech sa páči, pán poslanec Viskupič, máte slovo. Pripraví sa pani poslankyňa Nicholsonová.
Karahuta, Jaroslav, poslanec NR SR (2023-06-21):
Ďakujem veľmi pekne za slovo, pán predsedajúci. Ja som, som rád a verím tomu, že tento pozmeňujúci návrh, tak ako bol prečítaný, bude aj schválený. Môžu mať kolegovia rôzne názory na procesy kontroly cien, ale pokiaľ by sme takúto povinnosť robiť analýzu mali pred dvomi rokmi, tak, alebo aspoň pred rokom, tak by sme určite nemali ceny potravín na takejto úrovni ako dnes z jednoduchého dôvodu. Pri takejto analýze by sme zistili, že ten hlavný dôvod, prečo sa zvyšovali ceny, boli rast cien u výrobcov z objektívnych dôvodov zvýšenia cien energie. Tie energie sme neustriehli, tá informácia pomoci prišla pozde a tým pádom to spustilo lavínový nárast cien potravín koncom minulého roku. Pokiaľ by sme takúto analýzu mali, tak by sme boli zistili to, čo zistili aj v Čechách, že už vlastne aj dnes vieme čiastočne z ministerstva pôdohospodárstva, že stačilo upraviť cenu energií v procese produkcie potravín a stálo by to minimálne o polovicu menej ako, ako potom sanovať tých ľudí z nízkopríjmových skupín a de facto živiť tú infláciu. Tým, že vlastne podporujeme tých ľudí, tú infláciu živíme. Keby sme dali peniaze do produkcie, do cien energie, tak tie výstupné ceny by boli určite na úrovni aspoň priemeru Európskej únie alebo aspoň Poľska. Poliaci mali okolo 18 % infláciu na potravinách a tým pádom, tým pádom by sme, by sme mali tie potraviny lacnejšie a štát by ušetril možno aj miliardu eur. Ďakujem pekne.
M. Záhumenský, poslanec: (2008-04-11):
Pán poslanec Mikloško, ja som nehovoril o vláde pána Čarnogurského, hovoril som o filozofii. Vy možno neviete, že v tých rokoch, keď sme nedostávali na štátne majetky a poľnohospodárske družstvá ako prežitky socializmu, nedostávali žiadne dotácie, tak malé farmy alebo vznikajúci poľnohospodári dostával až 70 % zo všetkých nákladov, ktoré mali, a tak isto dostávali 70 % podpory na nákup techniky a technológií a stávalo sa, a nezriedka, že poľnohospodár, ktorý mal 10 ha, si kúpil dva John Deery za 8 mil. korún a k tomu patričné náradie, ktoré, samozrejmá vec, na tom malom pozemku nemohol nijakým spôsobom využiť. Čiže ja som o tomto hovoril. Ale, samozrejmá vec, ja uznávam to, že sú aj malé prevádzkarne a sú potrebné z hľadiska regionálnych špecialít, čiže, pani poslankyňa Tkáčová, ja som nehovoril, že sú nepotrebné. Ony sú potrebné, ale práve vďaka pôsobeniu obchodných reťazcov a aj pôsobeniu vašej vlády mnoho z nich skrachovalo. Mnohí nedokázali udržať ten tlak, ktorý tu na nich bol kladený z hľadiska podmienok. Vtedy boli 100-dňové splatnosti, 200-dňové splatnosti, kde sa dokonca dávali, a nedokázali jednoducho odolať tým tlakom, takže nedokázali prežiť. Pán poslanec Novotný, mnoho ľudí, ktorých som stretol, boli pobúrení výrokom vášho pána predsedu a hovorili mi, že sťahujú ten výrok na seba a hovoria, že oni nie sú ani zlodeji a nepoctiví, ale... (Prerušenie vystúpenia časomierou.)
Pellegrini, Peter, predseda NR SR (2015-07-01):
Prezentujme sa a hlasujme o skrátení lehoty, nakoľko bol podaný pozmeňujúci návrh v rozprave dnes. (Hlasovanie.) Prítomných 135 poslancov, za hlasovalo 129 poslancov, proti bol 1, zdržali sa 4 poslanci, nehlasoval 1 poslanec. Lehotu sme skrátili. Pán poslanec.
P. Hrušovský, predseda NR SR: (2004-09-23):
(Hlasovanie.) 145 prítomných, 63 za, 48 proti, 34 sa zdržalo. Neschválili sme návrh. V. Horák, poslanec: Ako tretí bol podaný môj pozmeňujúci návrh, takže teraz budeme hlasovať o ňom. En bloc.
P. Hrušovský, podpredseda NR SR: (2001-12-18):
(Hlasovanie.) Prezentovalo sa 98 poslancov, za 95, zdržal sa 1, nehlasovali 2. Konštatujem, že uvedené body zo spoločnej správy sme schválili. Ďalej, pán spoločný spravodajca. A. Juriš, poslanec: Schválením bodu 41 stráca bod 42 svoje opodstatnenie a nemôžeme o ňom hlasovať. V rozprave vystúpil jeden pán poslanec, ktorý podal pozmeňujúci návrh, je to návrh pána poslanca Finďa.
Poliačik, Martin, poslanec NR SR (2015-06-24):
Ďakujem, pán podpredseda. Pán kolega, najprv technická otázka a dúfam, že mi na ňu potom odpoviete: Ten úvod, to je samostatné uznesenie, alebo rozširujeme uznesenie, ktoré bolo navrhnuté? Poprosím odpoveď. A druhá vec, ono už súčasný systém založený na Dublinskom dohovore núti v zásade migrantov ísť tam, kam nechcú. A tak celý ten dublinský systém je nastavený. Práve preto existuje niečo ako prinávrátenie do krajiny, kde bolo prvýkrát požiadané o azyl, a presne kvôli tomu sa Maďari teraz vlastne rozhodli jednostranne odstúpiť od dublinského systému, že tí utečenci, azylanti, migranti, jedno, ako si ich nazveme, oni chcú ísť niekam inam než do tej krajiny, kde o ten azyl požiadali. Práve na základe toho ich vraciame potom naspäť. A ak hovoríte, že kvóty sú proti ľudským právam, lebo nútia ľudí byť niekde, kde byť nechcú, že oni chceli ísť do inej krajiny a my ich prinútime ísť niekam inam, tak ale na tomto je založený celý dublinský systém, tak potom ho zrušme celý. V rámci solidarity a v rámci prerozdelenia zodpovednosti vnútri schengenského priestoru my už dnes máme medzinárodnoprávne záväzky, na základe ktorých sa majú presídľovať azylanti z miest, kde ich je príliš veľa, do miest, kde ich je menej. A tak isto v rámci dublinského systému predsa keď niekto požiada o azyl u nás a potom odíde do Nemecka alebo do Holandska, alebo do Británie, tak v momente, keď ho chytia, tak ho budú, aj keď by sme mu udelili ten azyl, tak ho vrátia sem. No a to neporušuje ľudské práva podľa tej istej logiky? Porušuje? Tak zrušíme dublinský systém? (Reakcia z pléna.) No a potom všetci skončia v tej Británii. (Reakcia navrhovateľa.)
M. Hort, podpredseda NR SR: (2007-10-29):
Takže toľko, pán spravodajca, k tomu, prečo sa takýmto spôsobom postupuje, a na dovysvetlenie motívov alebo celkového rozmeru tých, ktorí o tom rozhodujú. Ďakujem pekne.
Glváč, Martin, podpredseda NR SR (2017-12-06):
Pardon, prepáčte. Pán poslanec Pčolinský, na balkóne nevyrušujte. Vaša sála je tuná, prestaňte vyrušovať. Nech sa páči.
Pellegrini, Peter, podpredseda NR SR (2020-07-07):
Pán poslanec Kremský.
Šeliga, Juraj, podpredseda NR SR (2020-10-20):
Pán poslanec Valocký, nech sa páči.
Ďuriš Nicholsonová, Lucia, podpredsedníčka NR SR (2017-04-05):
Áno, ďakujem veľmi pekne. Otváram všeobecnú rozpravu. Písomne sa do rozpravy neprihlásil nikto z poslancov, preto dávam možnosť prihlásiť sa ústne. Končím možnosť prihlásiť sa do rozpravy. Prihlásili sa dvaja páni poslanci. Pán poslanec Beblavý, nech sa páči.
Laurenčík, Milan, poslanec NR SR (2017-05-11):
Ďakujem za slovo. Pán predsedajúci, chcel by som navrhnúť v mojom procedurálnom návrhu presunúť hlasovanie o bode 21, tlač 451, na najbližší ďalší termín hlasovania, pretože pán spravodajca nám povedal, že to bude teraz, ale pán predkladateľ predložil pozmeňujúci návrh, ktorý sme nemali rozdaný a nie je ani na stránke Národnej rady uverejnený, takže ťažko sme sa mohli s ním zoznámiť. Ďakujem.
V. Veteška, podpredseda NR SR: (2007-05-10):
Dávam slovo spravodajcovi, ktorého určil navrhnutý gestorský výbor pre financie, rozpočet a menu pánovi Tiborovi Mikušovi.
Grendel, Gábor, podpredseda NR SR (2021-06-24):
Ďalšiu otázku položil pán poslanec Štefan Kuffa ministrovi dopravy a výstavby Slovenskej republiky Andrejovi Doležalovi a otázka znie: „Pán minister, tento mesiac došlo k tragédii dvoch dvanásťročných dievčat, ktoré zrazil vlak priamo na železničnej trati. Je tento úsek trati dnes už chránený plotom?“
Jurinová, Erika, podpredsedníčka NR SR (2013-06-28):
Ďakujem pekne pánovi spravodajcovi, prerušujem rokovanie o tomto bode programu. A v rokovaní 21. schôdze pokračujeme prvým čítaním o návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov . Návrh zákona je uverejnený ako tlač 566. Návrh na jeho pridelenie na prerokovanie výborom je v rozhodnutí č. 543. Dávam slovo pánovi navrhovateľovi, poslancovi Júliusovi Brockovi, aby návrh uviedol.
V. Veteška, podpredseda NR SR: (2007-05-17):
(Hlasovanie.) Prítomných 138, za 58, proti 68, zdržalo sa 12. Konštatujem, že tieto návrhy sme neschválili. Prosím ďalšie hlasovanie, pán poslanec.
Mikulec, Roman, poslanec NR SR (2023-11-15):
Ďakujem pekne za slovo. Gábor, ďakujem za tvoje vystúpenie. Myslím, že si to, nevyrušujte, prosím vás pekne, myslím, že si to zhrnul úplne presne a faktograficky. Tejto vláde naozaj nejde o to, aby bojovala s korupciou. A to, čo si napísali do toho vágneho programového vyhlásenia vlády, to je len také klišé pre ich voličov, lebo si asi myslia, že tí ľudia to vôbec nebudú čítať. Bojovať s korupciou, keď to napíšu ľudia, ktorých kamaráti, spolustraníci alebo ľudia, ktorých oni dali do funkcií... (Prerušenie vystúpenia predsedajúcim.)
Danko, Andrej, predseda NR SR (2017-02-01):
Teraz budeme hlasovať o bode 14 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní, tlač 299. Spoločnou spravodajkyňou je členka výboru pre financie a rozpočet, poslankyňa Irén Sárközy, ospravedlňujem sa, prosím ju, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov , tlač 299.)
Zmajkovičová, Renáta, podpredsedníčka NR SR (2012-11-30):
V rozprave vystúpi pán poslanec Mikuš, pripraví sa pán poslanec Šebej. Pán poslanec, nech sa páči, máte slovo.
Jurinová, Erika, poslankyňa NR SR (2016-10-20):
Ďakujem veľmi pekne. A napriek trošku dobrej vôle môžeme vidieť pri čítaní tohto zákonu snahu o nastolenie poriadku v štátnej službe, o nastavenie pravidiel fungovania všetkých zamestnancov v štátnej službe. Ale ja som naozaj pri prezeraní toho materiálu dúfala, že v tom nájdem jasné pravidlá odpolitizovania a skutočnej profesionalizácie štátnej služby. Bohužiaľ, toto, aj ako sme z úst kolegov počuli, sa naozaj týmto zákonom nedeje. A beriem to takisto za veľkú premrhanú šancu. O tomto zákone ste hovorili už pred dvoma rokmi. Minimálne pred dvoma rokmi. A verím tomu, že radšej ste mohli ešte ďalšie dva roky počkať a pripraviť niečo poriadne ako zákon, ktorý len betónuje svojich politických nominantov, nominantov.
Benčík, Ján, poslanec NR SR (2022-10-25):
Hlasovanie vo štvrtok, ale už váham povedať, že o jedenástej, pretože je tam toľko bodov, že to bude pomaly o štrnástej.
J. Slabý, poslanec: (2007-12-11):
Predseda Národnej rady Slovenskej republiky posúdil uvedený návrh podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 16. schôdze Národnej rady Slovenskej republiky. Konštatujem, že uvedený návrh z formálnoprávnej stránky spĺňa všetky náležitosti, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev a v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. novembra 2007 navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby predmetný vládny návrh zákona prerokovali určené výbory do 24. januára 2008 a gestorský výbor do 25. januára 2008. Pán predsedajúci, skončil som. Otvorte, prosím, rozpravu.
Baláž, Vladimír, poslanec NR SR (2022-06-23):
Ďakujem pekne. Zareagujem mierne širšie. Ja si myslím, že ide a návrh tohto celého zákona je veľmi dobrý, naozaj ho kvitujem. Sú tam mnohé veci, ktoré, s ktorými každý človek, ktorý pôsobí v zdravotníctve, musí súhlasiť. Takže naozaj myslím si, že v tomto je ohľade ten zákon dobrý. Čo sa týka celého zákona, problém je skôr v tom, či naozaj ten zákon, ktorý je tam ambiciózny, vieme naplniť. To je ten najväčší problém, ktorý ja vidím. A to očakávanie tej verejnosti bude neuveriteľne veľké. Budem veľmi pozorne sledovať, ako sa to odzrkadlí v rozpočte ministerstva zdravotníctva v tých nákladoch, ktoré, o ktoré sa to zvýši, jak som to dobre počul a prečítal, tak je to skoro 150 miliónov. Teraz sa ľudia nevedia dostať k inovatívnym liekom a poisťovne im nedávajú výnimky, pretože na to nie sú, nie sú na to kryté alebo nie sú na to pripravené peniaze, nie sú tie výnimky kryté peniazmi. A odrazu uvoľníme celý ten trh a máme takú predstavu, že každý dostane všetko bez akejkoľvek kontroly. Dosť. Teraz k tomu, čo je ešte tu, je táto debata. Ja si myslím, že v detaili sa skrýva ten diabol vždy. A tu naozaj je vždy problém, keď sa na poslednú chvíľu niečo schvaľuje. A my sami vieme, ako napríklad dopadol, dopadol návrh zmeny alebo teda tá, ten, ten návrh, ktorým sa zmenila preskripcia u všeobecných lekárov a špecialistov. Rozbúrilo to celý ten, celý ten stav, ktorý tu existuje. Ešte raz, na toto treba mať nejaké dobré dáta. Ak tie dáta existujú také, že keď tie originálne firmy znížia tie doplatky, že nič sa na trhu nestane, že takéto niečo sme už niekde vo svete videli, tak ja by som bol za. Ale ešte raz, mali by sme vidieť nejaké dáta, čo to vlastne s tým trhom celým urobí. Ak klesne počet generík, tak to ozaj nie je dobrý nápad. Ďakujem.
Paška, Pavol, predseda NR SR (2012-06-28):
Ďakujem pekne. S faktickou poznámkou na vystúpenie pána poslanca Kaníka pán poslanec Sulík. Končím možnosť sa prihlásiť. Nie, pán Kollár sa chce hlásiť do rozpravy.
Szalay, Tomáš, poslanec NR SR (2023-12-20):
Ďakujem veľmi pekne, Ondrej, za tvoje vystúpenie. V zásade si zhrnul to, čo tu naozaj zaznievalo posledné dni pri diskusii o kompetenčáku, a som veľmi rád, že tu teda je aj pani predsedníčka Úradu pre dohľad nad zdravotnou starostlivosťou, ktorej to môžem zopakovať, že naozaj si myslím, že ten úrad, tak ako bol v roku 2004 Rudolfom Zajacom vytvorený a založený, bol založený ako nezávislý. A akékoľvek argumenty o tom, že sa touto novelou toho kompetenčáku, ktorý sme už teda prijali, vraciame naspäť, tak sa nevraciame naspäť, vraciame sa naspäť do éry, keď bola po druhýkrát vykastrovaná táto kompetencia úradu. Som rád, že Ondrej na tieto veci upozornil, som presvedčený, že sa k nim naozaj vrátime, keď to pani prezidentka vráti, vráti ten zákon naspäť do parlamentu, ale to, čo by som možno bol, chcel v tejto minútovej poznámke ešte pripomenúť, je, že to, čo sme mali výhrady k štátnemu rozpočtu, že do zdravotníctva príde o 11 % viac peňazí, ale nevieme, na čo pôjdu, a teda neviem, a teda máme obavy, že vlastne sa minú bez toho, aby priniesli akýkoľvek hmatateľný efekt pre, nie pre kohokoľvek, pre pacientov, pre niekoho to prinesie hmatateľný efekt. Moja otázka znie, či tie peniaze, ktoré dávame do Úradu pre dohľad nad zdravotnou starostlivosťou a o ktorého rozpočte teraz diskutujeme, či vieme merať prínosy týchto peňazí. To znamená, čo za tie peniaze vieme hmatateľne vydokladovať. To, že koľko zamestnancov robí na podnetoch, je jedna metrika, ale to je len taká procesná, mňa by skôr zaujímala tá výsledková metrika, že čo, akú pridanú hodnotu pre zdravotný systém prináša úrad pre dohľad a akým spôsobom, na aké benefity premieňa peniaze, ktoré dostáva z rozpočtu. To sú také otázky, ktoré sa pýtam. Ďakujem pekne.
Danko, Andrej, predseda NR SR (2019-10-17):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Kvorkovi, aby informoval Národnú radu o výsledku rokovania výborov a o tomto návrhu zákona a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2012-10-26):
Teraz pristúpime, kolegyne, kolegovia, kolegovia, aj kolegyňa, k návrhu poslancov Jany Laššákovej, Renáty Zmajkovičovej, Róberta Madeja na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona je pod tlačou 185. Správa výboru má tlač 185a. Teraz dávam slovo podpredsedníčke Jane Laššákovej, aby návrh zákona odôvodnila. Nech sa páči, pani podpredsedníčka.
Laššáková, Jana, podpredsedníčka NR SR (2014-12-04):
Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1207. Návrh na jeho pridelenie na prerokovanie výborom je v rozhodnutí č. 1218. Dávam slovo poslancovi Miroslavovi Kadúcovi, aby návrh zákona uviedol. Nech sa páči, pán navrhovateľ.
V. Veteška, podpredseda NR SR: (2006-02-01):
(Hlasovanie.) Prítomných 132, za 120 a proti 0, zdržalo sa 8, nehlasovali 2. Konštatujem, že Národná rada sa uzniesla na prerokovaní vo výbore, určila gestorský výbor, stanovila lehoty v druhom čítaní tohto návrhu zákona. Teraz budeme hlasovať o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1990 Zb. v znení neskorších predpisov, tlač 1444. Návrh na hlasovanie uvedie poslanec Drgonec. J. Drgonec, poslanec: V rozprave zaznel jeden pozmeňujúci návrh, ktorý predložil pán poslanec Cabaj, ktorý navrhol, aby v druhom čítaní prerokoval tento návrh aj Mandátový a imunitný výbor Národnej rady Slovenskej republiky. Čiže tu by sme však najskôr hlasovali o postúpení do druhého čítania a potom... Takže prosím teraz, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh v druhom čítaní.
P. Hrušovský, predseda NR SR: (2004-10-26):
(Hlasovanie.) 138 prítomných, 61 za, 27 proti, 48 sa zdržalo, 2 nehlasovali. Neschválili sme návrh.
Petrák, Ľubomír, poslanec NR SR (2015-11-25):
Ctené kolegyne, kolegovia, máte všetci pozvanie na zajtrajšiu recepciu Ruskej federácie. Chcem vás poprosiť, tí, ktorí máte záujem sa zúčastniť tejto recepcie, aby ste, prosím, oznámili svoj záujem, aby sme logisticky vedeli zvládnuť odvoz a prívoz späť.
Čaplovič, Dušan, poslanec NR SR (2017-05-16):
Vážený pán predsedajúci, v rozprave vystúpil jeden poslanec a nebol podaný žiaden procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky postupuje tento návrh zákona do druhého čítania.
Danko, Andrej, predseda NR SR (2016-10-26):
Ďakujem, pán poslanec. Pán poslanec Peter Osuský.
Číž, Miroslav, podpredseda NR SR (2014-12-04):
Ďakujem. Prerušujem rokovanie o tomto bode programu. Teraz nasleduje prvé čítanie o návrhu skupiny poslancov na vydanie zákona, ktorým sa dopĺňa zákon č. 300/2005 Z. z., Trestný zákon v znení neskorších predpisov . Návrh zákona je pod tlačou 1191 a rozhodnutie o pridelení výborom je, toho návrhu, na pridelenie výborom je pod č. 1198. Opäť má slovo pán poslanec Igor Matovič a za skupinu poslancov tento návrh uvedie.
Pročko, Jozef, poslanec NR SR (2024-02-27):
Ďakujem. Začnem tým posledným, čo si povedal, o tom, ako naozaj tuná masakrujú rozpravu a ako upierajú jediné právo, ktoré má opozičný politik, a to je vystúpiť v rozprave. Toto som ja nezažil, toto som počas minulého volebného obdobia nikdy nezažil. Nikdy som nezažil to, že by takýmto spôsobom valcovali jediné právo poslanca vystúpiť v rozprave. Aj dnes to urobili na hulváta a v minulom volebnom období, keby sme čo len jeden jediný krát toto boli urobili, tak to by ste videli toho spravodlivého Suska, ten by bol vyskočil z kože. Ten by bol tak vrieskal a rozprával o tom, že ako my demokraciu ničíme, ako ničíme právo poslanca, to by ste sa čudovali. Teraz? Pozrite sa na neho. Je mi ľúto tohoto človeka, ktorého takto zneužili, lebo zneužili ho. Fico si z neho urobil ministra spravodlivosti, ktorý mu robí, čo chce. A spravodlivosť, spravodlivosť by mala platiť pre všetkých. To znamená, že každý jeden poslanec tu v pléne by sa mal vyjadriť podľa svojho vedomia, svedomia, ale mal by mať právo sa vyjadriť k rozprave. Aj dnes nám to zobrali a videli ste Huliaka, ktorý v roku 2021 povedal, že kto uverí Ficovi, si nezaslúži lepší život, tak dnes tento Huliak zdvihol ruku, prihlásil sa a povedal: No skráťme rozpravu. Toto všetko sa vám tak vráti, tak sa vám toto všetko vráti, že budete banovať.
Šeliga, Juraj, podpredseda NR SR (2021-02-04):
Pán poslanec Kuriak.
Jarjabek, Dušan, poslanec NR SR (2013-03-26):
Pán poslanec, verte mi, že nemám vám záujem protirečiť, božechráň, lebo by som rozpútal ešte ďalšiu hodinu vášho monológu. Ale ja vám dám za pravdu. Keď sa na tom táto väčšina v parlamente alebo ústavná väčšina dohodne, že sa bude hlasovať raz za mesiac, tak sa bude hlasovať raz za mesiac a vy sa môžete postaviť na hlavu, odrážať sa ušami, a pritom vykrikovať tuná spred tohto parlamentu a jednoducho to tak bude, lebo tá ústavná väčšina by o tom rozhodla. Takže, prosím vás pekne, prečítajte si rokovací poriadok a už sa aspoň trošičku nejako dajte do nejakej kocky umravnenosti. Ako vidíte, tuná všetci normálne debatujeme, nikto nekričí, vy tu len vyrevujete, všetkých obviňujete, my sme tu všetci tí, ktorí ničomu nerozumieme. A to, že tomu nerozumiete vy, my vám to všetci musíme vysvetľovať. Veď naozaj to takto nemusí byť. Veď trošku vstúpte do seba, veď toto naozaj nie je kabaret, ale ak áno, tak je strašne zle platený.
Jurinová, Erika, podpredsedníčka NR SR (2012-09-25):
Ďakujem. Týmto sme vyčerpali prihlásených rečníkov do rozpravy. Uzatváram teda rozpravu. Pýtam sa, či sa chce pani navrhovateľka vyjadriť. Už nie. Pán spravodajca požiadal o slovo.
Janckulík, Igor, poslanec NR SR (2019-03-27):
Pán predseda, keďže sme odhlasovali bod 3 a bod 8 zo spoločnej správy, o bodoch 4 a 9 nie je možné hlasovať. Tým sme vyčerpali hlasovanie o všetkých pozmeňujúcich návrhoch zo spoločnej správy a z rozpravy. Pán predseda, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.